म्हण म्हळ्यार अणभवांची खण. अतिशय मार्मिकपणान, शक्य तितक्या मेजक्या उतरांनी ती विदारक सत्य प्रगट करता. तिका कोंकणींत, ""आदगत"",""ओपार"" अशींय नांवां आसात. म्हण आनी वाक्प्रचार ह्या दोनांयमदीं खूब लागींपण आसा. मात म्हणींत येवपी वर्णन वा घडणूक पूर्ण रुपांत मेळटा, तर वाक्प्रचारांत ती अपूर्ण आसता.सगल्या समाजाचो रासवळीं अणभव व्यक्त जाल्लो आसता तें वाक्य, म्हळ्यार म्हण.अणभवांची आनी विचारांची रासवळ पायनेल म्हळ्यार म्हणी.